Scribus
Scribus on avatud lähtekoodiga küljendustarkvara (kompaktkirjastamisprogramm), mis toetab professionaalseid trükkimiseks vajalikke tunnuseid nagu CMYK-värve, ICC värvihaldust ja mitmekülgset PDF-i loomist. Scribus oli esimene kompaktkirjastamisprogramm, mis toetas PDF/X-3 väljundit. Teised tunnused on veel OpenType fontide, Unicode'i teksti ja PDF 1.4 tugi, PDF-i import, EPS import/eksport, SVG import/eksport. Omab vektorgraafika joonistusvahendeid. Scribuse failivorming põhineb XML-il.